钦定古今图书集成/方舆汇编/职方典/第1354卷 > 《到难》周夔
## 钦定古今图书集成/方舆汇编/职方典/第1354卷 > 《到难》周夔

天子握乾符之六岁，末秩臣《羽皇》客于南裔，水浮溟
波，陆上青山，或时昼短，宿在林壑。繇是岚溪烟峤之
胜，得浈阳之石室焉。两崖卷束，势合如屋，孱颜百间，
开待朝旭，峭然岚壁，宛矣倦躅，羽容霓色，霏绕瑶局。
加以上戴霄峰，中流晴溪，碧澜之下，寸寸秋色。若夫
崆峒见月于半夜，翠窦有云于朝日，乳枝凝断而磬
“落，松籁疏风而瑟续，不书其奇可知矣。”於戏！斯室斯
溪也，与《敻古》同出，野夫樵子，无日不到，冠剑百族，代
谁知之？使灵室烟霞，寂寞无主，龟山挹玉堂之会，瑶
池宴王母之觞，彼何人耶？秋九月，有释氏子智捷，闻
于聚落，持律第一，探得是室，亟言于上谷侯君。侯君
名著，字伯昭，德门之裔也。宰于浈阳，《蟹筐》《范绥》之政
行焉。事归条贯，官有馀日，初与三四宾客游焉。既昇
于室，皆踞盘石，注目峭绝，壑形渠渠，忽惊呀豁，危起
腾立，背倚青壁，久而不宁，掬谿饮水，稍稍神定。噫乎
古之王文考，何平叔不值斯室也？向使值之，必为之
赋。《广言》磅礡洞荡，垂文雄杰，则灵光景福，不得独豪
矣。大凡人间跼束，难“有闲日。瞻彼石室，嗣予之到者
谁耶？上谷交亲，同辞旧山”者，京兆韦君长文，时为南
郡曹掾，手持密辖，杳在莲府，缅昔泉石，俱为逸人，张
琴写古以弹操，语默不歌而饮酒，簪缨轩冕，浮云也。
今日烟霞林壑，思同甚难，故砻室琢壁，顾余以到。难
命篇上以俟群仙之降次，将迟京兆之游些。京兆韦
长文，上谷侯著、河南史杰、清河崔存庆《存范》、兰陵萧
及、上谷侯从直、清河张君奭、张甫释澄雅智捷明则
成文，后一月琢石，又一月，儒释侣十四人，同游立之。